Peter Ludwig von der Pahlen

Peter Ludwig von der Pahlen (; 28. heinäkuuta 1745 Palmse, Vironmaa, Venäjän keisarikunta – 25. helmikuuta 1826 Jelgava, Latvia, Venäjän keisarikunta) oli baltiansaksalainen kreivi, tuomari, Venäjän ulkoministeri, Venäjän lähettiläs Tukholmassa sekä Baltian kenraalikuvernööri. 

Von der Pahlen oli Kuurinmaan kuvernöörinä vuosina 1795–1797. Hän sai ylennyksen kenraaliksi 1798. Seuraavana vuonna 1799 Venäjän keisari Paavali I korotti hänet ja kaikki hänen jälkeläisensä kreiviluokkaan. Tämän jälkeen von der Pahlen toimi Pietarin sotilaskuvernöörinä vuosina 1798–1801. Vuodesta 1800 hän toimi lisäksi Venäjän ulkoasiainkollegion presidenttinä sekä Vironmaan, Liivinmaan, Kuurinmaan, Inkerinmaan ja Viipurin kenraalikuvernöörinä. Hän johti vuonna 1801 Paavali I:tä vastaan solmittua salaliittoa, ja hänellä oli keskeinen osuus keisari Paavalin murhassa. Peter asui toimikautenaan Latviassa Kaucminden kartanossa, hänen isänsä oli Arend Diedrich von der Pahlen. Kreivi ja diplomaatti Peter von der Pahlen oli hänen poikansa.

Katso myös 
 Pahlen (suku).

Lähteet 
http://runeberg.org/tieto/7/0034.html pahlen-suku, Viitattu 23.5.2020
https://rusmir.media/2017/07/05/palen Ludvig von der pahlen, Viitattu 28.5.2020 
Genealogisches Handbuch der baltischen Ritterschaften 1930, sivu 185. Viitattu 3.8.2019
Genealogisches Handbuch der baltischen Ritterschaften 1930, sivu 620 Viitattu 3.8.2019
https://www.adelsvapen.com/genealogi/Von_der_Pahlen_nr_75#TAB_15. Viitattu 10.8.2019

Venäläiset aateliset
Venäläiset kenraalit
Baltiansaksalaiset
Kenraalikuvernöörit
Vuonna 1745 syntyneet
Vuonna 1826 kuolleet